CELEX: 31983R2087
Language: el
Date: 1983-07-25 00:00:00
Title: Κανονισμός (ΕΟΚ) αριθ. 2087/83 της Επιτροπής της 25ης Ιουλίου 1983 περί καθορισμού του ύψους της ενισχύσεως για τα μπιζέλια, τα κουκιά και τα φούλια, που προβλέπεται στο άρθρο 3 παράγραφος 2 του κανονισμού (ΕΟΚ) αριθ. 1431/82

Avis juridique important

|

31983R2087

Κανονισμός (ΕΟΚ) αριθ. 2087/83 της Επιτροπής της 25ης Ιουλίου 1983 περί καθορισμού του ύψους της ενισχύσεως για τα μπιζέλια, τα κουκιά και τα φούλια, που προβλέπεται στο άρθρο 3 παράγραφος 2 του κανονισμού (ΕΟΚ) αριθ. 1431/82  

Επίσημη Εφημερίδα αριθ. L 203 της 27/07/1983 σ. 0026 - 0026

***** ΚΑΝΟΝΙΣΜΟΣ (ΕΟΚ) αριθ. 2087/83 ΤΗΣ ΕΠΙΤΡΟΠΗΣ  της 25ης Ιουλίου 1983  περί καθορισμού του ύψους της ενισχύσεως για τα μπιζέλια, τα κουκιά και τα φούλια, που προβλέπεται στο άρθρο 3 παράγραφος 2 του κανονισμού (ΕΟΚ) αριθ. 1431/82  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982 περί προβλέψεως ειδικών μέτρων για τα μπιζέλια, τα κουκιά και τα φούλια (1), όπως τροποποιήθηκε για τελευταία φορά από τον κανονισμό (ΕΟΚ) αριθ. 1577/83 (2), και ιδίως το άρθρο 3 παράγραφος 6 υπό β),  Εκτιμώντας:  ότι, κατά τους όρους του άρθρου 3 παράγραφος 2 του κανονισμού (ΕΟΚ) αριθ. 1431/82, χορηγείται ενίσχυση για τα μπιζέλια, τα κουκιά και τα φούλια που συγκομίζονται στην Κοινότητα, όταν η μέση τιμή της διεθνούς αγοράς των εν λόγω προϊόντων είναι κατώτερη από την τιμή στόχου· ότι η ενίσχυση αυτή είναι ίση με τη διαφορά των δύο αυτών τιμών·  ότι η τιμή στόχου για τα μπιζέλια, τα κουκιά και τα φούλια για την περίοδο εμπορίας 1983/84 έχει καθορισθεί από τον κανονισμό (ΕΟΚ) αριθ. 1576/83 του Συμβουλίου της 22ας Ιουνίου 1983 (3)·  ότι η τιμή της διεθνούς αγοράς για τα εν λόγω προϊόντα προσδιορίστηκε από την απόφαση της Επιτροπής, τη σχετική με τον προσδιορισμό της τιμής της διεθνούς αγοράς για τα μπιζέλια, τα κουκιά και τα φούλια, που προβλέπεται στο άρθρο 3 παράγραφος 2 του κανονισμού (ΕΟΚ) αριθ. 1431/82·  ότι, για να επιτραπεί η καλή λειτουργία του καθεστώτος ενισχύσεως, πρέπει να ληφθεί υπόψη στο πλαίσιο της ενισχύσεως αυτής:  - για νομίσματα τα οποία διατηρούν μεταξύ τους σχέση μέγιστου στιγμιαίου ανοίγματος ύψους 2,25 %, συντελεστής μετατροπής που βασίζεται στην κεντρική τους τιμή,  - για άλλα νομίσματα, τιμή μετατροπής που βασίζεται στον αριθμητικό μέσο των συναλλαγματικών ισοτιμιών όψεως καθενός από αυτά τα νομίσματα όπως αυτή διαπιστώθηκε κατά τη διάρκεια μιας ορισμένης περιόδου σε σχέση με τα νομίσματα της Κοινότητας, τα οποία αναφέρονται στην προηγούμενη περίπτωση·  ότι η ενίσχυση πρέπει να καθορίζεται τουλάχιστον μία φορά για κάθε περίοδο εμπορίας·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Αποξηραμένων Ζωοτροφών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ύψος της ενισχύσεως που αναφέρεται στο άρθρο 3 παράγραφος 2 του κανονισμού (ΕΟΚ) αριθ. 1431/82 καθορίζεται σε 9,44 ECU ανά 100 χιλιόγραμμα.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζονται από την 1η Ιουλίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 25 Ιουλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 162 της 12. 6. 1982, σ. 28.  (2) ΕΕ αριθ. L 163 της 12. 6. 1983, σ. 18.  (3) ΕΕ αριθ. L 163 της 22. 6. 1983, σ. 16.